CELEX: 
Language: mt
Date: 2009-09-26 00:00:00
Title: 2009/653/KE: Deċiżjoni tal-Parlament Ewropew tat- 23 ta’ April 2009 dwar il-kwittanza għall-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2007#Riżoluzzjoni tal-Parlament Ewropew tat- 23 ta’ April 2009 li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew ta’ Monitoraġġ għad-Drogi u d-Dipendenza mid-Drogi għas-sena finanzjarja 2007

26.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 255/137
            
         DEĊIŻJONI TAL-PARLAMENT EWROPEW
   tat-23 ta’ April 2009
   dwar il-kwittanza għall-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2007
   (2009/653/KE)
   IL-PARLAMENT EWROPEW,
   
               —
            
            
               wara li kkunsidra l-kontijiet annwali definittivi taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2007 (1),
            
         
               —
            
            
               wara li kkunsidra r-rapport tal-Qorti tal-Awdituri dwar il-kontijiet annwali definittivi taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2007, flimkien mat-tweġibiet taċ-Ċentru (2),
            
         
               —
            
            
               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),
            
         
               —
            
            
               wara li kkunsidra t-Trattat KE, u b’mod partikulari l-Artikolu 276 tiegħu,
            
         
               —
            
            
               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,
            
         
               —
            
            
               wara li kkunsidra r-Regolament (KE) Nru 1920/2006 tal-Parlament Ewropew u tal-Kunsill tat-12 ta’ December 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (4), u b’mod partikulari l-Artikolu 15 tiegħu,
            
         
               —
            
            
               wara li kkunsidra r-Regolament tal-Kummissjoni (KE, Euratom) Nru 2343/2002 tad-23 ta’ December 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,
            
         
               —
            
            
               wara li kkunsidra l-Artikolu 71 u l-Anness V tar-Regoli ta’ Proċedura tiegħu,
            
         
               —
            
            
               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A6-0175/2009),
            
         
               1.
            
            
               Jagħti l-kwittanza lid-Direttur taċ-Ċentru Ewropew ta’ Monitoraġġ għad-Drogi u d-Dipendenza mid-Drogi b’rabta mal-implimentazzjoni tal-baġit taċ-Ċentru għas-sena finanzjarja 2007;
            
         
               2.
            
            
               Jippreżenta l-kummenti tiegħu fir-riżoluzzjoni ta’ hawn taħt;
            
         
               3.
            
            
               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-direttur taċ-Ċentru Ewropew għal Monitoraġġ tad-Droga u d-Dipendenza mid-Droga, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).
            
         
      
         
            Il-President
         
         Hans-Gert PÖTTERING
      
      
         
            Is-Segretarju Ġenerali
         
         Klaus WELLE
      
   
   
      (1)  ĠU C 278, 31.10.2008, p. 67.
   
      (2)  ĠU C 311, 5.12.2008, p. 164.
   
      (3)  ĠU L 248, 16.9.2002, p. 1.
   
      (4)  ĠU L 376, 27.12.2006, p. 1.
   
      (5)  ĠU L 357, 31.12.2002, p. 72.
   
      RIŻOLUZZJONI TAL-PARLAMENT EWROPEW
      tat-23 ta’ April 2009
      li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew ta’ Monitoraġġ għad-Drogi u d-Dipendenza mid-Drogi għas-sena finanzjarja 2007
      IL-PARLAMENT EWROPEW,
      
                  —
               
               
                  wara li kkunsidra l-kontijiet annwali definittivi taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2007 (1),
               
            
                  —
               
               
                  wara li kkunsidra r-rapport tal-Qorti tal-Awdituri dwar il-kontijiet annwali definittivi taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2007, flimkien mat-tweġibiet taċ-Ċentru (2),
               
            
                  —
               
               
                  wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),
               
            
                  —
               
               
                  wara li kkunsidra t-Trattat KE, u b’mod partikulari l-Artikolu 276 tiegħu,
               
            
                  —
               
               
                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,
               
            
                  —
               
               
                  wara li kkunsidra r-Regolament (KE) Nru 1920/2006 tal-Parlament Ewropew u tal-Kunsill tat-12 ta’ December 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (4), u b’mod partikulari l-Artikolu 15 tiegħu,
               
            
                  —
               
               
                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,
               
            
                  —
               
               
                  wara li kkunsidra l-Artikolu 71 u l-Anness V tar-Regoli ta’ Proċedura tiegħu,
               
            
                  —
               
               
                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A6-0175/2009),
               
            
                  A.
               
               
                  billi l-Qorti tal-Awdituri (QEA) ddikjarat li kisbet assigurazzjoni raġonevoli li l-kontijiet annwali għas-sena finanzjarja 2007 huma ta’ min joqgħod fuqhom, u li t-tranżazzjonijiet bażiċi huma legali u regolari,
               
            
                  B.
               
               
                  billi fit-22 ta’ April 2008, il-Parlament ta l-kwittanza lid-Direttur taċ-Ċentru Ewropew ta’ Monitoraġġ għad-Drogi u d-Dipendenza mid-Drogi għall-implimentazzjoni tal-baġit taċ-Ċentru għas-sena finanzjarja 2006 (6), u fir-riżoluzzjoni tiegħu li takkumpanja d-deċiżjoni ta’ kwittanza, innota inter alia mill-programmi ta’ ħidma taċ-Ċentru għall-2007 u għall-perjodu 2007-2009, l-għanijiet strateġiċi li ġejjin:
                  
                              —
                           
                           
                              l-iżvilupp ta’ kontroll ex post tat-tranżazzjonijiet finanzjarji;
                           
                        
                              —
                           
                           
                              l-iżvilupp ta’ kapaċità interna dwar evalwazzjoni tar-riskji u ta’ verifika interna;
                           
                        
                              —
                           
                           
                              l-iżvilupp ta’ mezzi u proċeduri għat-tmexxija ta’ riżorsi integrati u l-promozzjoni ta’ sinerġiji esterni, partikolarment mal-Aġenzija tas-Sigurtà Marittima Ewropea (EMSA), ibbażata wkoll f’Liżbona;
                           
                        
                              —
                           
                           
                              l-implimentazzjoni ta’ politika aktar strutturata u effettiva għar-riżorsi umani;
                           
                        
                              —
                           
                           
                              it-tkomplija b’suċċess tat-trasferiment għall-kwartieri l-ġodda f’Liżbona.
                           
                        
            
               
                  1.
               
               
                  Jinnota l-osservazzjoni tal-Qorti Ewropea tal-Awdituri li l-linja baġitarja għall-operazzjonijiet tal-IT żdiedet b’aktar minn 80 % fil-baġit finali kif adottat f’Ottubru tal-2007 meta mqabbel mal-baġit inizjali għall-2007 adottat f’Diċembru tal-2006;
               
            
               
                  2.
               
               
                  Jinnota l-ispjegazzjoni taċ-Ċentru li l-bżonnijiet addizzjonali għat-tagħmir tal-IT saru magħrufa biss fit-tielet kwart tal-2007 meta ġiet iffissata l-iskeda biex iċ-Ċentru jiġi ttraferit fil-bini l-ġdid tiegħu u meta ġew stabbiliti l-bżonnijiet tekniċi;
               
            
               
                  3.
               
               
                  Jinnota li l-Qorti Ewropea tal-Awdituri sabet li hemm nuqqas ta’ qbil bejn iċ-Ċentru u n-Norveġja dwar il-parteċipazzjoni finanzjarja tan-Norveġja fil-ħidma taċ-Ċentru, minħabba r-raġuni li hemm differenza fil-formula stipulata fil-ftehim oriġinali ffirmat, li hija applikata miċ-Ċentru u l-ftehim kif ippubblikat fil-Ġurnal Uffiċjali, li hija applikata min-Norveġja; jinnota li l-Qorti Ewropea tal-Awdituri osservat illi minħabba l-formoli differenti li qed jintużaw, il-kalkolazzjoni taċ-Ċentru fir-rigward tal-kontribuzzjoni hija madwar EUR 80 000 ogħla mill-kalkolazzjoni tan-Norveġja;
               
            
               
                  4.
               
               
                  Huwa sodisfatt bl-informazzjoni pprovduta miċ-Ċentru lir-rapporteur, li minn dak iż-żmien intlaħaq kompromess, fejn in-Norveġja għamlet pagament ta’ darba ta’ EUR 34 230 u aċċettat li jitneħħa l-bilanċ pożittiv eżistenti tal-kontribuzzjoni tagħha liċ-Ċentru li jikkorrispondi għall-ammont li jifdal tad-differenza msemmija hawn fuq mill-eżerċizzju tal-2007; barra minn hekk, fl-2008 se jiġi applikat il-metodu ta’ kalkolazzjoni taċ-Ċentru filwaqt li l-metodu ta’ kalkolazzjoni tan-Norveġja se jiġi applikat mill-2009 ‘l quddiem;
               
            
               
                  5.
               
               
                  Jinnota li d-Direttur taċ-Ċentru ħa l-kariga ta’ koordinatur tan-netwerk tal-aġenziji fl-1 ta’ Marzu 2008 sat-28 ta’ Frar 2009;
               
            Segwitu tal-eżerċizzji preċedenti ta’ kwittanza
      
               
                  6.
               
               
                  Jinnota, mir-rapport ta’ attività annwali taċ-Ċentru għall-2007, li ċ-Ċentru waqqaf proċeduri u għodda għal kontrolli regolari superviżorji u ex-post u kompla jiżviluppa iktar l-immaniġġjar tar-riżorsi umani, b’mod partikulari permezz tat-twaqqif ta’ portal għar-riżorsi umani fuq l-intranet tiegħu, li jinkludi informazzjoni dwar il-proċessi u r-regoli applikabbli;
               
            
               
                  7.
               
               
                  Jilqa’ b’sodisfazzjon il-fatt li ċ-Ċentru jikkoopera mill-qrib mal-EMSA, li hija bbażata wkoll f’Liżbona, sabiex jaqsmu l-bini ma xulxin u jużaw l-infrastruttura u s-servizzi b’mod konġunt; jinnota li t-trasferiment taċ-Ċentru għall-bini l-ġdid huwa skedat għall-ewwel kwart tal-2009;
               
            
               
                  8.
               
               
                  Jirreferi għal osservazzjonijiet oħrajn li jakkumpanjaw id-deċiżjoni ta’ kwittanza li huma ta’ natura orizzontali għar-riżoluzzjoni tiegħu tat-23 ta’ April 2009 dwar il-ġestjoni finanzjarja u l-kontroll tal-aġenziji tal-UE (7).
               
            
         (1)  ĠU C 278, 31.10.2008, p. 67.
      
         (2)  ĠU C 311, 5.12.2008, p. 164.
      
         (3)  ĠU L 248, 16.9.2002, p. 1.
      
         (4)  ĠU L 376, 27.12.2006, p. 1.
      
         (5)  ĠU L 357, 31.12.2002, p. 72.
      
         (6)  ĠU L 88, 31.3.2009, p. 134.
      
         (7)  Ara paġna 206 ta’ dan il-Ġurnal Uffiċjali.